title: 2013/576/ES: Eiropas Parlamenta Lēmums ( 2013. gada 17. aprīlis ) par Eiropas Pārtikas nekaitīguma iestādes 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/228

      EIROPAS PARLAMENTA LĒMUMS

   (2013. gada 17. aprīlis)
   par Eiropas Pārtikas nekaitīguma iestādes 2011. finanšu gada budžeta izpildes apstiprināšanu
   (2013/576/ES)
   EIROPAS PARLAMENTS,

               —

               ņemot vērā Eiropas Pārtikas nekaitīguma iestādes 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Pārtikas nekaitīguma iestādes 2011. finanšu gada pārskatiem ar Iestādes atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes Regulu (EK) Nr. 178/2002 (4), ar ko izveido Eiropas Pārtikas nekaitīguma iestādi, un jo īpaši tās 44. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0074/2013),

               1.

               sniedz Eiropas Pārtikas nekaitīguma iestādes izpilddirektorei apstiprinājumu par Iestādes 2011. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Pārtikas nekaitīguma iestādes izpilddirektorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 92. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 31, 1.2.2002., 1. lpp.

      (5)  OV L 357, 31.12.2002., 72. lpp.

         EIROPAS PARLAMENTA REZOLŪCIJA

      (2013. gada 17. aprīlis),
      ar konstatējumiem, kas ir neatņemama daļa no lēmuma par Eiropas Pārtikas nekaitīguma iestādes 2011. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Pārtikas nekaitīguma iestādes 2011. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Pārtikas nekaitīguma iestādes 2011. finanšu gada pārskatiem ar Iestādes atbildēm (1),

                  —

                  ņemot vērā Padomes 2013. gada 12. februāra ieteikumu (05753/2013 – C7-0041/2013),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (“Finanšu regula”), un jo īpaši tās 185. pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

                  —

                  ņemot vērā Eiropas Parlamenta un Padomes Regulu (EK) Nr. 178/2002 (4), ar ko izveido Eiropas Pārtikas nekaitīguma iestādi, un jo īpaši tās 44. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0074/2013),

                  A.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka Eiropas Pārtikas nekaitīguma iestādes (“Iestāde”) gada pārskati par 2011. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā Iestādes 2011. finanšu gada budžets bija EUR 77 309 800, t. i., par 3,49 % vairāk nekā 2010. gadā (EUR 74 700 000); tā kā Iestādes finansējumu pilnībā nodrošina ar Savienības iemaksu,

         Budžeta un finanšu pārvaldība

                  1.

                  atzīst, ka pūles, kas tiek pieliktas budžeta uzraudzības jomā finanšu gada laikā, joprojām palīdz konsekventi nodrošināt augstu budžeta izpildes līmeni, proti, 98,47 % (98,8 % 2010. gadā);

                  2.

                  ņem vērā, ka maksājumu apropriāciju izpildes līmenis bija 82,05 %, un tas ir nedaudz zemāks nekā iepriekšējā gadā (83,51 %);

                  3.

                  norāda, ka 2011. gadā Iestādei no Savienības budžeta tika piešķirti EUR 78 800 000; ņem vērā, ka 2011. gada beigās bija aizpildītas 334 no 355 štata vietām un ka Iestādē strādāja 109 līgumdarbinieki un norīkoti valsts eksperti; prasa Iestādei uzlabot nodarbinātības līmeni, bet pilnībā apzinās, ka Iestādei tās novietojuma dēļ rodas dažas ar transportu saistītas grūtības;

                  4.

                  atgādina Iestādei par nepieciešamību labāk ievērot gada pārskata principu; uzskata, ka 2011. gads bija īpašs tādēļ, ka Iestāde pārcēlās uz jaunu mītni un aizkavējās ar šo pārcelšanos saistīto maksājumu veikšana;

         Ēku politika

                  5.

                  ņem vērā, ka Iestāde 2011. gada decembrī iegādājās jaunu galveno mītni par EUR 36,8 miljoniem, par ko 25 gadus veiks ceturkšņa maksājumus, procentos samaksājot EUR 18,5 miljonus; turklāt ņem vērā, ka Revīzijas palātai radās šaubas par to, vai budžeta lēmējinstitūcijai nebūtu bijis iespējams piedāvāt ekonomiskāku alternatīvu saskaņā ar pareizas finanšu pārvaldības principu un pilnībā ievērojot Finanšu regulu;

                  6.

                  konstatē, ka saskaņā ar Iestādes sniegto informāciju tā 2005. gadā iesniedza budžeta lēmējinstitūcijai būvniecības projektu, kurā bija iekļauts pirkuma cenas atliktas nomaksas līgums uz 25 gadiem, un budžeta lēmējinstitūcija šo būvniecības projektu apstiprināja; ņem vērā, ka pēc Revīzijas palātas ierosinājuma Komisijai tika iesniegts pieprasījums piešķirt papildu līdzekļus maksājumu apropriācijās, lai segtu visu pirkuma cenu, veicot tikai vienu maksājumu; tomēr pieņem zināšanai, ka pašreizējā izdevumu samazināšanas režīmā nebija iespējams palielināt Iestādei paredzētās apropriācijas, lai segtu visu summu ar vienu maksājumu; norāda, ka pieņemto šā pirkuma nosacījumu dēļ Iestādes telpu izmaksas samazinājās salīdzinājumā ar iepriekšējiem izdevumiem par telpu īri;

         Pārvietojumi

                  7.

                  konstatē, ka saskaņā ar Revīzijas palātas ziņojumā un Iestādes gada darbības pārskatā sniegto informāciju 2011. gadā tika veikti 13 budžeta līdzekļu pārvietojumi; īpaši norāda, ka EUR 2,46 miljoni tika pārvietoti no I sadaļas uz infrastruktūrai un IT paredzētajām budžeta pozīcijām II sadaļā, lai nodrošinātu resursus to IT sistēmu un finanšu sistēmu pielāgošanai, kuras ir saistītas ar reorganizāciju un pāreju uz uzkrājumu grāmatvedības finanšu sistēmu, un palielinātu resursus, kas nepieciešami saistībā ar pārcelšanos uz biroja telpām galvenajā mītnē un šo telpu iekārtošanu; turklāt norāda, ka pārvietojumi tika veikti arī II un III sadaļā; ar bažām pieņem zināšanai Revīzijas palātas piezīmi par to, ka situācija liecina par trūkumiem budžeta plānošanā un izpildē un ir pretrunā specifikācijas principam;

         Interešu konflikts un pārredzamība

                  8.

                  atzinīgi vērtē to, ka Revīzijas palāta veica revīziju, kuras mērķis bija novērtēt interešu konflikta pārvaldības politiku un procedūras četrās ES aģentūrās, tai skaitā Eiropas Pārtikas nekaitīguma iestādē, un revīzijas rezultātus izklāstīja Revīzijas palātas Īpašajā ziņojumā Nr. 15/2012;

                  9.

                  ar bažām norāda, ka saskaņā ar Revīzijas palātas konstatējumiem laikā, kad tika pabeigta faktu materiāla vākšana uz vietas (2011. gada oktobrī), Iestāde nespēja adekvāti pārvaldīt interešu konflikta situācijas; tomēr norāda, ka pa šo laiku Iestāde jau ir izstrādājusi progresīvas politikas pamatnostādnes interešu konflikta situāciju pārvaldīšanai; taču pauž bažas par to, ka šīs politikas pamatnostādnes nav sniegušas vēlamos rezultātus;

                  10.

                  atzinīgi vērtē to, ka 2012. gada oktobrī tika rīkota obligāta sanāksme par ētiku un godīgumu visiem valdes locekļiem; lai novērstu “virpuļdurvju” gadījumus un sodītu par tiem; aicina valdi efektīvi īstenot tās rīcības kodeksu un pieņemt noteikumus, kas nodrošinās, ka turpmāk netiks pieļautas situācijas, kuras līdzinātos tai, kāda bija vērojama bijušās priekšsēdētājas gadījumā;

                  11.

                  norāda, ka Iestāde ir paredzējusi līdz 2013. gada beigām veikt savas neatkarības politikas novērtējumu un cita starpā apņēmusies apsvērt iespēju publicēt uzticības zaudēšanas procedūru rezultātus, tostarp zinātniskās analīzes godīguma pārbaudes procedūru rezultātus, un paplašināt un nostiprināt savas par interešu konfliktu jautājumiem atbildīgās komitejas pilnvaras, piemēram, piešķirot tai pilnvaras, kas būtu pielīdzināmas tām, kuras piešķirtas Francijas Aģentūras pārtikas, vides, arodveselības un drošības jomā (ANSES) Ētikas standartu un interešu konfliktu novēršanas komitejai; sagaida, ka Iestāde informēs budžeta izpildes apstiprinātājiestādi par šo jautājumu līdz 2013. gada oktobrim, ja tas būs iespējams;

                  12.

                  aicina Iestādi sākt strukturētu dialogu ar pilsonisko sabiedrību par jautājumiem, kas saistīti ar interešu konfliktu, un uzaicināt attiecīgās organizācijas atklāti apspriest vispārsvarīgus jautājumus, pamatojoties uz iepriekš saskaņotu darba kārtību, un vismaz divreiz gadā informēt budžeta izpildes apstiprinātājiestādi par šo apspriežu rezultātiem; ņem vērā, ka Iestāde ir pastiprinājusi dialogu ar ieinteresētajām personām un pilsonisko sabiedrību; uzskata, ka šis dialogs ir jāinstitucionalizē un ka Iestādes valdei tas ir jāņem vērā;

                  13.

                  pauž bažas par to, ka Iestāde tika kritizēta par pārredzamības trūkumu attiecībā uz ikgadējo interešu deklarāciju publicēšanu un to, ka netiek organizētas mācības par interešu konfliktu; prasa rīkoties, lai atrisinātu šos jautājumus, un mudina Iestādi ziņot budžeta izpildes apstiprinātājiestādei par veiktajām darbībām; atzinīgi vērtē to, ka tagad ir publiskotas visas Iestādes ekspertu ikgadējās interešu deklarācijas un ka tās ir pieejamas Iestādes tīmekļa vietnē;

                  14.

                  mudina Iestādi saglabāt interešu konflikta situāciju pārvaldību kā vienu no svarīgākajiem punktiem prioritāro uzdevumu sarakstā, lai aizsargātu savu ticamību un nosargātu sabiedrības uzticēšanos pārtikas drošumam, un pēc iespējas izsmeļošāk un precīzāk norādīt to, kā tā īstenos galvenos Revīzijas palātas ziņojumā un Parlamenta rezolūcijās iekļautos ieteikumus; mudina Iestādi ārkārtīgi rūpīgi izvērtēt interešu konflikta jautājumu, ņemot vērā to, ka ir sākta dibināšanas regulas pārskatīšana, kas rada iespēju censties sasniegt augstākos pārvaldības standartus, kā tos aprakstījusi Ekonomiskās sadarbības un attīstības organizācija (ESAO), un kas pozitīvi ietekmētu Iestādes vadības struktūru, neatkarību un zinātniskā darba kvalitāti; uzskata, ka Iestādes dibināšanas regulas pārskatīšana sniedz lielisku iespēju, lai veiktu radikālas pārmaiņas Iestādē, kas Savienības līmenī ir atbildīga par objektīvu zinātnisku ieteikumu sniegšanu pārtikas un vides drošības jautājumos;

                  15.

                  lai novērstu interešu konfliktus, stingri iesaka īpašās darba jomās noteikt un ievērot piemērotu pārejas periodu, lai nepieļautu to, ka Iestādes personāls nekavējoties pāriet no sava posteņa uz līdzīgu darbvietu nozarē vai ar to saistītā lobiju aģentūrā vai arī otrādi;

                  16.

                  norāda, ka pēc Revīzijas palātas veiktās revīzijas un Īpašā ziņojuma Nr. 15/2012 publicēšanas Iestāde ir veikusi virkni pasākumu, tai skaitā:

                              —

                              2007. gadā ieviesa visaptverošu sistēmu interešu konfliktu novēršanai un kopš tā laika ir šo sistēmu regulāri pārskatījusi un atjaunojusi,

                              —

                              kopš 2011. gada ir pastiprinājusi šo sistēmu, pieņemot pārskatītu politiku par neatkarību un lēmumu pieņemšanas procesu zinātnes jomā; tomēr pauž bažas par pārskatītās politikas atbilstību, norādot uz vairākiem interešu konflikta gadījumiem, kurus 2012. gadā atklāja divas nevalstiskās organizācijas (NVO), kas veic uzraudzību, – Corporate Europe Observatory (CEO) un Earth Open Source (EOS); prasa, lai Iestādes neatkarības politikā tiktu ieviesti turpmāki uzlabojumi, tai skaitā aizliegums veidot saiknes ar struktūrām, kas saistītas ar nozari,

                              —

                              2013. gadā ir plānots pārskatīt Iestādes politiku un īstenošanas noteikumus par neatkarību,

                              —

                              2012. gada jūlijā piemēroja Komisijas izstrādātos ētikas un integritātes noteikumus un pieņēma detalizētu politiku attiecībā uz dāvanu pieņemšanu,

                              —

                              2012. gadā tika iecelts padomnieks ētikas jautājumos;

                        mudina Iestādi līdz 2013. gada oktobrim turpināt īstenot Revīzijas palātas ieteikumus jebkādu interešu konfliktu novēršanai tās dažādajās pārvaldes un operatīvajās struktūrās un ziņot budžeta izpildes apstiprinātājiestādei par iepriekšminēto politiku un procedūru īstenošanu, kā arī par jebkādu turpmāku virzību saistībā ar interešu konflikta situāciju pārvaldību;

                  17.

                  ņem vērā Iestādes centienus uzlabot savu darbu interešu konflikta situāciju novēršanas un pārvaldības jomā; tomēr norāda, ka NVO, kuras uzrauga šo jomu, vai pat citi pārtikas drošuma speciālisti joprojām apšauba Iestādes neatkarīgo ekspertu neatkarību un kompetenci, kā tas, piemēram, noticis gadījumā ar ekspertu darba grupu jautājumos, kas saistīti ar endokrīnās sistēmas darbības traucējumiem; uzsver to, ka tādēļ Iestādes darbs tiek apgrūtināts, kā tas notika, piemēram, 2012. gada decembrī Berlīnē organizētajā JRC-NIEHS kopīgajā semināra par endokrīnās sistēmas aktīvo ķīmisko vielu nelielu dozu ietekmi;

                  18.

                  ņem vērā, ka valde ievēlēja priekšsēdētāju publiskas sanāksmes laikā; tomēr atgādina, ka 2010. gada budžeta izpildes apstiprinājuma procedūras laikā Parlaments prasīja, lai, ievēlot valdes priekšsēdētāju, tiktu rīkota atklāta balsošana, un sagaida, ka šī prasība tiks īstenota;

                  19.

                  norāda, ka ESAO vadlīnijas, uz kurām Revīzijas palāta balstījās, izstrādājot Īpašo ziņojumu Nr. 15/2012, un kuras var izmantot kā starptautisku etalonu šajā jautājumā, tomēr nav paredzētas aģentūrai un neatbilst decentralizēto aģentūru īpašajām vajadzībām; atzinīgi vērtē Komisijas nodomu izstrādāt interešu konflikta situāciju pārvaldības vadlīnijas, kā tas paredzēts tās “Turpmāko pasākumu ceļvedī saistībā ar vienoto pieeju ES decentralizētajām aģentūrām”;

                  20.

                  uzsver Iestādes apņemšanos 2012. gada oktobrī sākt tās pirmo interešu deklarāciju izlases parauga novērtēšanu, lai pārbaudītu to saskaņotību ar nesen apstiprināto neatkarības politiku un īstenošanas noteikumiem; tomēr norāda, ka vēl vajadzēja pabeigt protokolus un tādēļ novērtēšana tika atlikta; aicina Iestādi informēt budžeta izpildes apstiprinātājiestādi par šīs kavēšanās iemesliem un paredzēto novērtēšanas grafiku;

                  21.

                  atzinīgi vērtē Iestādes plānus 2013. gadā sākt izmēģinājuma projektu, lai daļu zinātniskā darba, ko pašlaik veic neatkarīgi eksperti darba grupās, kuras izveidotas reglamentēto produktu jomā, uzticētu Iestādes darbiniekiem; norāda, ka šo iniciatīvu sāks īstenot pārtikas sastāvdaļu un ĢMO jomā; prasa, lai Iestāde sniegtu budžeta izpildes apstiprinātājiestādei vairāk informācijas par gūtajiem panākumiem;

                  22.

                  ar gandarījumu konstatē, ka kopš 2011. gada Iestāde ir ieviesusi savā gada darbības pārskatā sadaļu, kurā tiek izklāstītas darbības, kas veiktas neatkarības politikas īstenošanai, tādējādi daļēji reaģējot uz ieteikumiem, kuri iekļauti Parlamenta 2012. gada 23. oktobra rezolūcijā par Iestādes 2010. finanšu gada budžeta izpildes apstiprināšanu (6);

                  23.

                  atzinīgi vērtē to, ka Iestādes tīmekļa vietnē tagad ir pieejami tās izpilddirektores, vadošo darbinieku un darba grupu ekspertu dzīves apraksti un interešu deklarācijas; ņem vērā Iestādes centienus panākt lielāku pārredzamību, bet joprojām uzskata, ka šie noteikumi būtu jāpiemēro arī ikvienam Iestādes ekspertam, kā tika norādīts 2010. gada budžeta izpildes apstiprinājuma procedūras laikā; saprot, ka šajā jomā ir nemitīgi jāstrādā; aicina Iestādi pēc iespējas drīzāk informēt budžeta izpildes apstiprinātājiestādi par šajā jautājumā gūtajiem panākumiem;

         Iekšējā revīzija

                  24.

                  konstatē, ka saskaņā ar Iestādes sniegto informāciju 2011. gadā Komisijas Iekšējās revīzijas dienests veica darbības un budžeta plānošanas ticamības revīziju, bet Iekšējās revīzijas nodaļa veica trīs ticamības revīzijas, proti, par ekspertu grupas locekļu atlases procesu, īpašu pārskatīšanu par ekspertu ieguldījumu zinātnisko atzinumu sagatavošanā (interešu konflikts saistībā ar iepriekš ieņemto amatu), kā arī pagaidu pārskatīšanu par izdevumiem, par kuru pamatojumu tiek norādīta Iestādes galvenās mītnes iegāde;

                  25.

                  ar gandarījumu konstatē, ka vadība ir pieņēmusi visus 11 Iekšējā revīzijas dienesta ieteikumus (no kuriem neviens nebija kritisks, divi bija ļoti svarīgi, septiņi – svarīgi un divi – vēlami), ka pieci no sešiem ļoti svarīgajiem ieteikumiem ir īstenoti un Iekšējās revīzijas dienests veiks paveiktā darba kontroli un ka pēdējais ieteikums pašlaik tiek īstenots; ņem vērā arī to, ka Iekšējās revīzijas nodaļa nāca klajā ar vienu ļoti svarīgu un diviem svarīgiem ieteikumiem un ka no tās vēl neizpildītajiem 11 ļoti svarīgajiem ieteikumiem pieci ir jau īstenoti un sešus pašlaik īsteno; norāda, ka nav neviena kritiska ieteikuma, kas nebūtu izpildīts;

                  26.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāli konstatējumi, atsaucas uz 2013. gada 17. aprīļa rezolūciju (7) par aģentūru darbību, finanšu pārvaldību un kontroli.

         (1)  OV C 388, 15.12.2012., 92. lpp.

         (2)  OV L 248, 16.9.2002., 1. lpp.

         (3)  OV L 298, 26.10.2012., 1. lpp.

         (4)  OV L 31, 1.2.2002., 1. lpp.

         (5)  OV L 357, 31.12.2002., 72. lpp.

         (6)  OV L 350, 20.12.2012., 77. lpp.

         (7)  Pieņemtie teksti, P7_TA(2013)0134 (skatīt šā Oficiālā Vēstneša 374. lpp.).


title: 2012/27/KĀDP: Politikas un drošības komitejas Lēmums EUBAM Rafah/2/2011 ( 2011. gada 20. decembris ) par Eiropas Savienības Robežu palīdzības misijas Rafas šķērsošanas punktā vadītāja pilnvaru termiņa pagarināšanu (ES RPM Rafa)

text:
               13.1.2012

               LV

               Eiropas Savienības Oficiālais Vēstnesis

               L 9/14

         POLITIKAS UN DROŠĪBAS KOMITEJAS LĒMUMS EUBAM RAFAH/2/2011
   (2011. gada 20. decembris)
   par Eiropas Savienības Robežu palīdzības misijas Rafas šķērsošanas punktā vadītāja pilnvaru termiņa pagarināšanu (ES RPM Rafa)
   (2012/27/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 1. punktu,
   tā kā:

               (1)

               Padome saskaņā ar Vienoto rīcību 2005/889/KĀDP pilnvaroja Politikas un drošības komiteju (PDK) saskaņā ar Līguma 38. pantu pieņemt attiecīgus lēmumus ES RPM Rafa misijas politiskai kontrolei un stratēģiskai vadībai, tostarp pieņemt lēmumu par misijas vadītāja iecelšanu.

               (2)

               Pēc ģenerālsekretāra/Augstā pārstāvja priekšlikuma PDK ar Lēmumu EUBAM Rafah/1/2008 (2)2008. gada 11. novembrī ES RPM Rafa misijas vadītāja amatā iecēla Alain FAUGERAS kungu. Pēc Savienības Augstās pārstāves ārlietās un drošības politikas jautājumos (“AP”) priekšlikuma PDK ar Lēmumu EUBAM Rafah/1/2010 (3)2010. gada 21. maijā pagarināja Alain FAUGERAS kunga pilnvaras līdz 2011. gada 24. maijam, un ar Lēmumu EUBAM Rafah/1/2011 (4) minētais mandāts tika pagarināts līdz 2011. gada 31. decembrim.

               (3)

               AP ierosināja PDK pagarināt Alain FAUGERAS kunga kā ES RPM Rafa misijas vadītāja pilnvaras no 2012. gada 1. janvāra līdz 2012. gada 30. jūnijam,

         IR PIEŅĒMUSI ŠO LĒMUMU.
   1. pants
   Ar šo Alain FAUGERAS kunga kā Eiropas Savienības Robežu palīdzības misijas Rafas šķērsošanas punktā (ES RPM Rafa) vadītāja pilnvaru termiņš tiek pagarināts no 2012. gada 1. janvāra līdz 2012. gada 30. jūnijam.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 20. decembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 327, 14.12.2005., 28. lpp.

      (2)  OV L 306, 15.11.2008., 99. lpp.

      (3)  OV L 126, 22.5.2010., 25. lpp.

      (4)  OV L 142, 28.5.2011., 63. lpp.


title: 2010/462/ES: Komisijas Lēmums ( 2010. gada 18. augusts ) par finansēšanas lēmuma pieņemšanu attiecībā uz izmēģinājuma projektu, lai nodrošinātu patērētāju iespējas, Eiropas finanšu tirgu efektivitāti un stabilitāti, veicot patērētāju apvienību un līdzīgu organizāciju apmācību

text:
               20.8.2010

               LV

               Eiropas Savienības Oficiālais Vēstnesis

               L 219/21

         KOMISIJAS LĒMUMS
   (2010. gada 18. augusts)
   par finansēšanas lēmuma pieņemšanu attiecībā uz izmēģinājuma projektu, lai nodrošinātu patērētāju iespējas, Eiropas finanšu tirgu efektivitāti un stabilitāti, veicot patērētāju apvienību un līdzīgu organizāciju apmācību
   (2010/462/ES)
   EIROPAS KOMISIJA,
   ņemot vērā Līgumu par Eiropas Savienību,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1) (turpmāk “Finanšu regula”), un jo īpaši tās 75. pantu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “īstenošanas kārtība”), un jo īpaši tās 90. pantu,
   tā kā:

               (1)

               Saskaņā ar Finanšu regulas 75. pantu un īstenošanas kārtības 90. panta 1. punktu pirms izdevumu saistību uzņemšanās no Savienības budžeta jāpieņem finansēšanas lēmums, kurā izklāstītas būtiskās sastāvdaļas darbībai, kas saistīta ar izdevumiem, un kuru pieņem iestāde vai institūcijas, kam iestāde šīs pilnvaras ir deleģējusi.

               (2)

               Saskaņā ar Finanšu regulas 49. panta 6. punkta a) apakšpunktu pašreizējais izmēģinājuma projekts ir eksperimentāla izmēģinājuma programma, kas paredzēta, lai pārbaudītu kādas darbības īstenošanas iespējas un lietderību.

               (3)

               Budžeta lēmējinstitūcija Savienības 2010. gada vispārējā budžetā piešķīra EUR 1 miljonu izmēģinājuma projektam, lai nodrošinātu patērētāju iespējas, Eiropas finanšu tirgu efektivitāti un stabilitāti, veicot apmācību.

               (4)

               Šā izmēģinājuma projekta īstenošanai ir paredzētas trīs darbības, un par šo darbību finansēšanu ir jāpieņem vienots lēmums.

               (5)

               Tā kā finanšu pakalpojumi kļūst aizvien sarežģītāki, patērētājiem arvien vairāk vajadzīgas finanšu konsultācijas. Vispārēju finanšu konsultāciju pieejamība var nodrošināt patērētāju iespējas un sniegt tiem informāciju par finanšu pakalpojumu pārdomātu iegādi. Tādu bezpeļņas organizāciju kā patērētāju apvienību vai citu nevalstisku organizāciju, kā arī valsts organizāciju apmācība uzlabos šo organizāciju spēju sniegt patērētājiem labākas konsultācijas par plašu svarīgu jautājumu klāstu finanšu pakalpojumu jomā.

               (6)

               Šajā finansēšanas lēmumā var ietvert arī procentu maksu par novēlotu maksājumu, pamatojoties uz Finanšu regulas 83. pantu un īstenošanas kārtības 106. panta 5. punktu.

               (7)

               Lai piemērotu šo lēmumu, ir jādefinē termins “būtiskas izmaiņas” īstenošanas kārtības 90. panta 4. punkta nozīmē,

         IR PIEŅĒMUSI ŠO LĒMUMU.
   Vienīgais pants
   Ar šo apstiprina pielikumā minētās darbības. Tās finansē no Eiropas Savienības budžeta 2010. gada budžeta pozīcijas 17 02 04, nepārsniedzot EUR 1 000 000. Šīs apropriācijas var segt arī procentu maksu par novēlotu maksājumu.
   Turpmākajā aprakstā norādītās summas ir orientējošas. Nepārsniedzot visām konkrētajām darbībām piešķirto maksimālo paredzamo budžetu, kopējās izmaiņas ne vairāk kā 20 % apmērā nav uzskatāmas par būtiskām, izņemot gadījumus, kad tās būtiski ietekmē izmēģinājuma projekta būtību un mērķus.
   Kredītrīkotājs var pieņemt minētās izmaiņas, ievērojot pareizas finanšu vadības un proporcionalitātes principu.

      Briselē, 2010. gada 18. augustā

            Komisijas vārdā –

            priekšsēdētājs

         José Manuel BARROSO

      (1)  OV L 248, 16.9.2002., 1. lpp.

      (2)  OV L 357, 31.12.2002., 1. lpp.

      PIELIKUMS
      Joma: Patērētāju politika

         Izmēģinājuma projekts budžeta pozīcijā 17 02 04

      Juridiskais pamats: Padomes Regulas (EK, Euratom) Nr. 1605/2002 49. panta 6. punkta a) apakšpunkts.
      Apropriācija EUR 1 miljona apmērā ir paredzēta, lai uzsāktu izmēģinājuma projektu ar nolūku nodrošināt patērētāju iespējas, Eiropas finanšu tirgu efektivitāti un stabilitāti, jo īpaši uzlabojot patērētāju iespējas saistībā ar finanšu pakalpojumiem, izmantojot mācību pasākumus un konsultāciju sniegšanu patērētājiem.
      Paredzēto darbību skaits: SANCO ĢD plāno īstenot trīs dažādas darbības patērētāju iespēju nodrošināšanas jomā attiecībā uz finanšu pakalpojumiem, veicot apmācību:
      mācību kursi par finanšu pakalpojumiem patērētāju apvienībām un citām ieinteresētajām bezpeļņas personām, kas saskaņā ar esošo pamatlīgumu sniedz informāciju un konsultācijas finanšu pakalpojumu gala lietotājiem. Par šīs darbības veikšanu 2010. gada septembrī tiks noslēgts līgums saskaņā ar esošo pamatlīgumu par summu EUR 200 000 apmērā,
      pētījums, kas paredzēts, lai katrā dalībvalstī apzinātu bezpeļņas organizācijas, kas patērētājiem sniedz vispārējas konsultācijas par finanšu pakalpojumiem. Turklāt pētījumā tiks novērtēta labākā prakse vispārēju finanšu konsultāciju jomā. Tajā tiks noteiktas arī šo organizāciju mācību vajadzības saistībā ar finanšu konsultācijām. Summa EUR 150 000 apmērā būs pietiekama šim pētījumam, kura veikšanai 2010. gada augustā tiks izsludināts atklāts uzaicinājums uz konkursu (pakalpojumu līgums).
      Turpmāki mācību kursi par finanšu pakalpojumiem ieinteresētajām bezpeļņas organizācijām, kuras patērētājiem sniedz vispārējas konsultācijas par finanšu pakalpojumiem, tiks organizētas atkarībā no iepriekš minētā pētījuma rezultātiem. Summa EUR 650 000 apmērā būs pietiekama šai mācību darbībai, kuras veikšanai 2011. gada maijā tiks izsludināts atklāts uzaicinājums uz konkursu (pakalpojumu līgums).


title: Padomes lēmums (2003. gada 19. maijs) par to, ka Eiropas Kopienas vārdā tiek parakstīts pamatnolīgums par daudzpusējo vides un kodolprogrammu Krievijas Federācijā un tā protokols par prasībām, tiesvedību un zaudējumu atlīdzināšanu un ka šis nolīgums un protokols jāpiemēro provizoriski, kā arī par to, ka Komisija Eiropas Atomenerģijas kopienas vārdā apstiprina iepriekšminētā nolīguma un tā protokola noslēgšanu

text:
Svarīgs juridisks paziņojums

|

32003D0462

Oficiālais Vēstnesis L 155 , 24/06/2003 Lpp. 0035 - 0036

		Padomes Lēmums(2003. gada 19. maijs)par to, ka Eiropas Kopienas vārdā tiek parakstīts pamatnolīgums par daudzpusējo vides un kodolprogrammu Krievijas Federācijā un tā protokols par prasībām, tiesvedību un zaudējumu atlīdzināšanu un ka šis nolīgums un protokols jāpiemēro provizoriski, kā arī par to, ka Komisija Eiropas Atomenerģijas kopienas vārdā apstiprina iepriekšminētā nolīguma un tā protokola noslēgšanu(2003/462/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 181.a panta 3. punkta otro teikumu saistībā ar 300. panta 2. punkta pirmo teikumu,ņemot vērā Eiropas Atomenerģijas kopienas dibināšanas līgumu un jo īpaši tā 101. panta 2. punktu,ņemot vērā Komisijas priekšlikumu,tā kā:(1) Komisija Kopienas vārdā piedalījās sarunās ar Krievijas Federāciju par pamatnolīgumu attiecībā uz daudzpusējo vides un kodolprogrammu Krievijas Federācijā (DVKPK) un tā protokolu par prasībām, tiesvedību un zaudējumu atlīdzināšanu.(2) Komisijai un attiecīgajām dalībvalstīm jāsaskaņo sava nostāja pirms DVKPK komitejas sanāksmēm.(3) Nolīgums un protokols pēc to noslēgšanas jāparaksta Eiropas Kopienas vārdā.(4) Komisijai jāapstiprina nolīguma un tā protokola noslēgšana Eiropas Atomenerģijas kopienas vārdā,IR PIEŅĒMUSI ŠO LĒMUMU.1. pantsAr šo Eiropas Kopienas vārdā tiek apstiprināta pamatnolīguma parakstīšana par daudzpusējo vides un kodolprogrammu Krievijas Federācijā un tā protokola parakstīšana par prasībām, tiesvedību un zaudējumu atlīdzināšanu, ja Padome pieņems lēmumu par minētā nolīguma noslēgšanu.Nolīguma un tā protokola teksts ir pievienots šim lēmumam.2. pantsAr šo Eiropas Atomenerģijas kopienas vārdā apstiprina pamatnolīgumu un tā protokolu, ko noslēgusi Komisija.3. pantsKomisija pārstāv Kopienu komitejā, kas minēta nolīguma 4. pantā (DVKPK komiteja).4. pantsPadomes priekšsēdētājs ar šo ir pilnvarots izraudzīt personu(-as), kam noslēgšanas gadījumā piešķirtas pilnvaras parakstīt pamatnolīgumu un tā protokolu Kopienas vārdā.5. pantsNolīgumu un tā protokolu provizoriski piemēro no parakstīšanas dienas, līdz tas stājas spēkā.Briselē, 2003. gada 19. maijāPadomes vārdā —priekšsēdētājsG. Papandreou--------------------------------------------------


title: Eiropas Komisijas viceprezidenta Jacques Barrot jaunu pilnvaru piešķiršanas apstiprināšana Eiropas Parlamenta 2008. gada 18. jūnija lēmums par jaunu pilnvaru piešķiršanas apstiprināšanu Komisijas priekšsēdētāja vietniekam Jacques Barrot

text:
               27.11.2009

               LV

               Eiropas Savienības Oficiālais Vēstnesis

               CE 286/103

         Trešdiena, 2008. gada 18. jūnijsEiropas Komisijas viceprezidenta Jacques Barrot jaunu pilnvaru piešķiršanas apstiprināšana
   P6_TA(2008)0290
   Eiropas Parlamenta 2008. gada 18. jūnija lēmums par jaunu pilnvaru piešķiršanas apstiprināšanu Komisijas priekšsēdētāja vietniekam Jacques Barrot

   2009/C 286 E/40

      Eiropas Parlaments,

   ņemot vērā EK līguma 217. panta 2. punktu,
   ņemot vērā 5. punktu Pamatnolīgumā par Eiropas Parlamenta un Komisijas attiecībām (1),
   ņemot vērā 2008. gada 9. maija priekšlikumu mainīt pilnvaru piešķiršanu Komisijas priekšsēdētāja vietniekam Jacques Barrot,

   ņemot vērā priekšsēdētāja vietnieka uzklausīšanu kompetentajā Parlamenta komitejā, kas notika 2008. gada 16. jūnijā,
   ņemot vērā Reglamenta 99. pantu,

               1.

               apstiprina jaunu pilnvaru piešķiršanu priekšsēdētāja vietniekam Jacques Barrot uz atlikušo Komisijas pilnvaru laiku līdz 2009. gada 31. oktobrim;

               2.

               uzdod priekšsēdētājam nosūtīt šo lēmumu Padomei, Komisijai un dalībvalstu valdībām.

      (1)  OV C 117 E, 18.5.2006., 123. lpp.


title: Komisijas Lēmums (1997. gada 17. novembris) par to, ka Eiropas Ogļu un tērauda kopienas un Eiropas Atomenerģijas kopienas vārdā tiek noslēgts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras pusesDokuments attiecas uz EEZ.

text:
Svarīgs juridisks paziņojums

|

31997D0796

Oficiālais Vēstnesis L 323 , 26/11/1997 Lpp. 0038 - 0038

		Komisijas Lēmums(1997. gada 17. novembris)par to, ka Eiropas Ogļu un tērauda kopienas un Eiropas Atomenerģijas kopienas vārdā tiek noslēgts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras puses(Dokuments attiecas uz EEZ)(97/796/EOTK, Euratom)EIROPAS KOPIENU KOMISIJA,ņemot vērā Eiropas Ogļu un tērauda kopienas dibināšanas līgumu un jo īpaši tā 95. panta pirmo daļu,ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,tā kā līdz brīdim, kad stājas spēkā Partnerības un sadarbības līgums, kas parakstīts Briselē 1995. gada 9. februārī, ir nepieciešams apstiprināt Pagaidu nolīgumu par tirdzniecību un ar tirdzniecību saistītiem jautājumiem, kas Briselē 1996. gada 28. novembrī parakstīts starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras puses;tā kā minēto Pagaidu nolīgumu ir nepieciešams noslēgt, lai sasniegtu Kopienas mērķus, kas izklāstīti Eiropas Ogļu un tērauda kopienas dibināšanas līguma 2. un 3. pantā, un tā kā šajā līgumā netika paredzēti visi gadījumi, uz ko attiecas šis lēmums;pēc apspriešanās ar Padomdevēju komiteju un ar Padomes piekrišanu, kas sniegta 1997. gada 22. jūlijā,IR PIEŅĒMUSI ŠO LĒMUMU.1. pantsAr šo Eiropas Ogļu un tērauda kopienas un Eiropas Atomenerģijas kopienas vārdā, kopā ar protokolu un deklarācijām, tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras puses.Minētie dokumenti ir pievienoti šim lēmumam [1].2. pantsKomisijas priekšsēdētājs Eiropas Ogļu un tērauda kopienas un Eiropas Atomenerģijas kopienas vārdā sniedz paziņojumu, kas paredzēts šā Pagaidu nolīguma 33. pantā.Briselē, 1997. gada 17. novembrī.Komisijas vārdā —priekšsēdētājsJacques Santer[1] OV L 235, 26.8.1997., 3. lpp.--------------------------------------------------


title: Eiropas Revīzijas palātas 2005. gada 10. marta Lēmums Nr. 12-2005 par publisko piekļuvi Revīzijas palātas dokumentiem

text:
               20.4.2005

               LV

               Eiropas Savienības Oficiālais Vēstnesis

               C 96/1

      LĒMUMS Nr. 12-2005
   (2005. gada 10. marts)
   par publisko piekļuvi Revīzijas palātas dokumentiem
   (2005/C 96/01)
   EIROPAS REVĪZIJAS PALĀTA,
   ņemot vērā tās Reglamentu  (1), un jo īpaši tā 30. pantu,
   ņemot vērā Padomes Regulu (EK, Euratom) Nr. 1605/2002 par Eiropas Kopienu kopbudžetam piemērojamo Finanšu regulu  (2), un jo īpaši tās 143. panta 2. punktu un 144. panta 1. punktu,
   tā kā:
   Līguma par Eiropas Savienību 1. panta otrajā daļā uzsvērts atklātuma princips, deklarējot, ka Līgums ir jauna pakāpe, veidojot vēl ciešāku Eiropas tautu savienību, kur lēmumu pieņemšana ir cik iespējams atklāta un tuvināta pilsoņiem.
   Eiropas Parlaments, Padome un Komisija Kopīgā deklarācijā  (3) par Eiropas Parlamenta un Padomes 2001. gada 30. maija Regulu (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem  (4), mudina pārējās ES iestādes pieņemt iekšējos noteikumus par publisko piekļuvi dokumentiem, ņemot vērā iepriekš minētajā regulā izklāstītos principus un ierobežojumus.
   Revīzijas palātas Lēmuma Nr. 18/97 noteikumi, ar ko paredz iekšējos noteikumus attiecībā uz pieteikumiem par piekļuvi dokumentiem, kas ir Revīzijas palātas pārziņā  (5), ir novecojuši attiecībā uz Regulu (EK) Nr. 1049/2001 un ir jāpārskata, ņemot vērā iepriekš minēto regulu un Eiropas Kopienu Tiesas un Pirmās instances tiesas judikatūru.
   Atklātums veicina administrācijas leģimitāti, efektivitāti un atbildību, tādējādi stiprinot demokrātijas principus, un šajā nolūkā jāveicina laba administratīvā prakse attiecībā uz piekļuvi dokumentiem.
   Tomēr atsevišķas sabiedrības un personu tiesības ir jāaizsargā, izdarot izņēmumus attiecībā uz principu par publisko piekļuvi dokumentiem, un jo īpaši pienācīgi jāievēro starptautiskie revīzijas standarti par revīzijas informācijas konfidencialitāti,
   IR PIEŅĒMUSI ŠO LĒMUMU.
   1. pants
   Mērķis
   Šā lēmuma mērķis ir noteikt nosacījumus, ierobežojumus un kārtību, saskaņā ar ko Revīzijas palāta piešķir piekļuvi dokumentiem, kas ir tās rīcībā.
   2. pants
   Saņēmēji un joma
   1.   Atbilstīgi šā lēmuma noteikumiem un saskaņā ar tajos minētajiem ierobežojumiem, kā arī saskaņā ar starptautiskiem standartiem, kas reglamentē revīzijas informācijas konfidencialitāti, ikvienam ES pilsonim un ikvienai citai fiziskai vai juridiskai personai, kas dzīvo vai ir reģistrēta kādā no ES dalībvalstīm, ir tiesības piekļūt Revīzijas palātas dokumentiem, ievērojot šajā lēmumā noteiktos principus, nosacījumus un ierobežojumus.
   2.   Revīzijas palāta var, ievērojot tos pašus principus, nosacījumus un ierobežojumus, piešķirt piekļuvi dokumentiem ikvienai fiziskai vai juridiskai personai, kas nedzīvo vai nav reģistrēta kādā no ES dalībvalstīm.
   3.   Šo lēmumu piemēro visiem dokumentiem, kas ir Revīzijas palātas rīcībā, t. i., dokumentiem, kurus ir sagatavojusi vai saņēmusi Revīzijas palāta vai kuri atrodas tās pārziņā.
   4.   Šis lēmums neierobežo no starptautisko tiesību instrumentiem vai no to īstenošanai paredzēto Kopienas tiesību aktiem izrietošās publiskas piekļuves tiesības attiecībā uz dokumentiem, kas atrodas Revīzijas palātas pārziņā.
   3. pants
   Definīcijas
   Šajā lēmumā piemēro šādas definīcijas:

               a)

               “dokuments” ir jebkāds informācijas kopums neatkarīgi no tā formāta vai veida (papīra vai elektroniskais formāts vai arī audio, vizuāls vai audiovizuāls ieraksts);

               b)

               “trešā persona” ir jebkura fiziska vai juridiska persona vai Revīzijas palātai nepiederoša struktūra, ieskaitot dalībvalstis, citas Kopienas vai ārpuskopienas iestādes un organizācijas un trešās valstis.

         4. pants
   Izņēmumi
   1.   Revīzijas palāta var noraidīt piekļuvi dokumentiem, ja piekļuve šādiem dokumentiem var kaitēt:

               a)

               sabiedrības interešu aizsardzībai, ietverot:

                           —

                           sabiedrības drošību,

                           —

                           aizsardzību un militāros jautājumus,

                           —

                           starptautiskās attiecības,

                           —

                           Kopienas vai dalībvalsts finansiālo, monetāro vai ekonomisko politiku;

               b)

               indivīda un viņa privātuma neaizskaramībai, jo īpaši saskaņā ar Kopienas tiesību aktiem par personas datu aizsardzību.

         2.   Saskaņā ar konfidencialitātes noteikumiem, kas paredzēti Padomes Regulas (EK, Euratom) Nr. 1605/2002 par Eiropas Kopienu kopbudžetam piemērojamo Finanšu regulu 143. panta 2. punktā un 144. panta 1. punktā un citu Kopienas tiesību instrumentu attiecīgajos noteikumos, Revīzijas palāta noraida piekļuvi tās revīziju apsvērumiem. Palāta arī var noraidīt piekļuvi dokumentiem, kas izmantoti šādu apsvērumu sagatavošanā.
   3.   Revīzijas palāta var noraidīt piekļuvi dokumentam, ja piekļuve šādam dokumentam var kaitēt:

               —

               juridiskas vai fiziskas personas finansiālām interesēm, ieskaitot intelektuālā īpašuma tiesības,

               —

               tiesvedībai vai tiesiskai palīdzībai,

               —

               pārbaudēm, izmeklēšanām un revīzijām.

         4.   Piekļuve dokumentam, ko Revīzijas palāta ir sagatavojusi iekšējai lietošanai vai ko tā ir saņēmusi un kas attiecas uz vēl neizlemtu lietu, ir liegta, ja piekļuve šādam dokumentam var ietekmēt lēmumu pieņemšanas procesu Revīzijas palātā.
   Piekļuve dokumentam, kurā ietverti atzinumi, kas kā daļa no Revīzijas palātas apsvērumiem un sākotnējām konsultācijām paredzēti iekšējai lietošanai, ir liegta pat pēc attiecīga lēmuma pieņemšanas, ja piekļuve šādam dokumentam var ietekmēt lēmumu pieņemšanas procesu Revīzijas palātā.
   5.   Ja pieteikums attiecas uz dokumentu, kurš ir Revīzijas palātas pārziņā, bet kura autors nav Revīzijas palāta, tā apstiprina pieteikuma saņemšanu un paziņo personas vārdu, iestādes vai organizācijas nosaukumu, kurai jāadresē pieteikums.
   6.   Ja šajā panta minētie izņēmuma gadījumi ir attiecināmi tikai uz daļu no pieprasītā dokumenta, piekļuvi piešķir attiecībā uz pārējo dokumentu.
   7.   Šajā pantā minētie izņēmumi neierobežo Padomes Regulā (EEK, Euratom) Nr. 354/83 (6) paredzētos noteikumus par publisko piekļuvi Kopienas vēsturiskajiem arhīviem.
   8.   Neskarot šajā pantā minētos izņēmuma gadījumus, Revīzijas palāta var nolemt par pilnīgas vai daļējas piekļuves piešķiršanu dokumentam, ja tā nodošana atklātībā ir īpaši svarīga sabiedrībai.
   5. pants
   Pieteikumi
   Pieteikumi par piekļuvi dokumentiem jāiesniedz rakstiski  (7), vai nu papīra formātā, vai elektroniski, vienā no EK Līguma 314. pantā  (8) minētajām valodām, un tie jāformulē pietiekami precīzi, lai ļautu Revīzijas palātai identificēt dokumentu. Pieteikuma iesniedzējam nav jānorāda pieteikuma iesniegšanas iemesli.
   6. pants
   Sākotnējo pieteikumu apstrāde
   1.   Pieteikumus par piekļuvi dokumentiem izskata Ārējo sakaru departamenta direktors. Viņš apstiprina pieteikuma saņemšanu, izskata pieteikumu un lemj par turpmāku rīcību.
   2.   Pirms izlemšanas par piekļuves piešķiršanu prasītajam dokumentam, atbilstīgi pieteikumā minētajam jautājumam Ārējo sakaru departamenta direktors informē un vajadzības gadījumā apspriežas ar attiecīgo Palātas locekli, ģenerālsekretāru, Juridisko dienestu vai datu aizsardzības inspektoru.
   3.   Pieteikumu par piekļuvi dokumentam izskata nekavējoties. 15 darba dienu laikā pēc pieteikuma reģistrēšanas Revīzijas palāta vai nu sniedz piekļuvi pieprasītajam dokumentam saskaņā ar šā lēmuma 9. pantu, vai rakstiski informē pieteikuma iesniedzēju par daļēju vai pilnīgu pieteikuma noraidījumu, kā arī par pieteikuma iesniedzēja tiesībām lūgt, lai Palāta pārskata savu nostāju saskaņā ar šā lēmuma 7. pantu.
   4.   Ja ir iesniegts pieteikums par piekļuvi ļoti garam dokumentam vai lielam dokumentu skaitam, Revīzijas palāta neoficiāli sazinās ar pieteikuma iesniedzēju, lai vienotos par piemērotāko risinājumu. Šādos gadījumos šā lēmuma 3. pantā minēto termiņu var pagarināt par 15 darba dienām, ja pieteikuma iesniedzēju iepriekš informē par šādu termiņa pagarinājumu un tā iemesliem.
   7. pants
   Pārskatīšana
   1.   Ja pieteikums tiek pilnīgi vai daļēji noraidīts, pieteikuma iesniedzējam ir tiesības 15 darba dienu laikā pēc Revīzijas palātas atbildes saņemšanas lūgt, lai Revīzijas palāta pārskata savu lēmumu.
   2.   Ja Revīzijas palāta nesniedz atbildi noteiktajā termiņā, pieteikuma iesniedzējam ir tiesības prasīt, lai viņa pieteikums tiktu pārskatīts.
   8. pants
   Lūgumi par pieteikumu pārskatīšanu
   1.   Lūgumu par pieteikuma pārskatīšanu iesniedz Revīzijas palātas priekšsēdētājam. Pirms izlemšanas par piekļuves piešķiršanu prasītajam dokumentam, atbilstīgi pieteikumā minētajam jautājumam Revīzijas palātas priekšsēdētājs apspriežas ar attiecīgo Palātas locekli vai ģenerālsekretāru un – vajadzības gadījumā – ar Juridisko dienestu vai datu aizsardzības inspektoru.
   2.   Lūgumus par pieteikuma pārskatīšanu izskata nekavējoties. 15 darba dienu laikā pēc šāda lūguma reģistrēšanas Revīzijas palāta vai nu piešķir piekļuvi prasītajam dokumentam atbilstīgi šā lēmuma 9. pantam, vai arī rakstiski informē pieteikuma iesniedzēju par daļēja vai pilnīga atteikuma iemesliem. Daļēja vai pilnīga atteikuma gadījumā Revīzijas palāta informē pieteikuma iesniedzēju par viņam pieejamajiem tiesiskajiem līdzekļiem, proti, iespēju uzsākt tiesvedību pret Revīzijas palātu un/vai iesniegt sūdzību ombudam saskaņā ar attiecīgi EK Līguma 230. un 195. panta nosacījumiem.
   3.   Izņēmuma gadījumos, piemēram, ja pieteikums attiecas uz ļoti garu dokumentu vai lielu skaitu dokumentu, 2. punktā minēto termiņu var pagarināt par 15 darba dienām, ja pieteikuma iesniedzējs par to iepriekš ir informēts un ir norādīti termiņa pagarinājuma iemesli.
   4.   Ja Revīzijas palāta neatbild noteiktajā termiņā, ir uzskatāms, ka Palāta ir noraidījusi pieteikumu un pieteikuma iesniedzējam ir tiesības izmantot 2. punktā minētos tiesiskos līdzekļus.
   9. pants
   Piekļuve pēc pieteikuma iesniegšanas
   1.   Pieteikuma iesniedzējs var īstenot piekļuvi dokumentiem, kam Revīzijas palāta ir piešķīrusi piekļuvi, Revīzijas palātas telpās Luksemburgā vai saņemot dokumentu kopijas, tostarp, ja dokumenti ir pieejami, arī elektroniskā formātā. Pirmajā gadījumā pieteikuma iesniedzējs un Ārējo sakaru departamenta direktors vienojas par datumu un laiku.
   2.   No pieteikuma iesniedzēja iekasē maksu par dokumenta eksemplāru izgatavošanu un nosūtīšanu. Iepriekš minētā maksa nepārsniedz dokumenta kopiju izgatavošanas un nosūtīšanas faktiskās izmaksas. Iepazīšanās ar dokumentiem uz vietas, 20 A4 formāta lappuses un tieša piekļuve elektroniskiem dokumentiem ir bezmaksas.
   3.   Ja dokuments ir publiski pieejams, Revīzijas palāta var izpildīt savu piekļuves piešķiršanas pienākumu, informējot pieteikuma iesniedzēju par dokumenta saņemšanas iespējām.
   4.   Dokumentus piegādā to esošajā versijā un formātā (tostarp elektroniskā vai citā alternatīvā formātā), ņemot vērā pieteikuma iesniedzēja vēlmes. Palātai nav pienākuma izveidot jaunu dokumentu vai apkopot informāciju pēc pieteikuma iesniedzēja lūguma.
   10. pants
   Dokumentu reproducēšana
   1.   Saskaņā ar šo lēmumu pieejamos dokumentus nedrīkst reproducēt vai izmantot komerciālos nolūkos bez Revīzijas palātas iepriekšējas rakstiskas atļaujas.
   2.   Šis lēmums neierobežo spēkā esošos noteikumus par autortiesībām, kas var ierobežot trešās personas tiesības reproducēt vai izmantot Revīzijas palātas izsniegtos dokumentus.
   11. pants
   Nobeiguma noteikumi
   1.   Revīzijas palātas 1997. gada 20. februāra Lēmums Nr. 18/97 ir atcelts.
   2.   Šo lēmumu publicē Eiropas Savienības Oficiālajā Vēstnesī.
   3.   Tas stājas spēkā nākamā mēneša pirmajā dienā pēc lēmuma pieņemšanas.

      Luksemburgā, 2005. gada 10. martā.

            Revīzijas palātas vārdā —

            priekšsēdētājs

         Hubert WEBER

      (1)  OV L 18, 20.1.2005., 1. lpp.

      (2)  OV L 248, 16.9.2002., 1. lpp.

      (3)  OV L 173, 27.6.2001., 5. lpp.

      (4)  OV L 145, 31.5.2001., 43. lpp.

      (5)  OV C 295, 23.9.1998., 1. lpp.

      (6)  Padomes Regula (EEK, Euratom) Nr. 354/83, kurā grozījumi izdarīti ar Padomes Regulu (EK, Euratom) Nr. 1700/2003 (OV L 243, 27.9.2003., 1. lpp.).

      (7)  Adresēts Eiropas Revīzijas palātas Ārējo sakaru departamenta direktoram (European Court of Auditors, Director of the External Relations Department, 12 rue Alcide De Gasperi, L -1 615 Luxembourg. Fakss: (352) 43 93 42, e-pasts: Euraud@eca.eu.int).

      (8)  Pašlaik: čehu, dāņu, holandiešu, angļu, igauņu, somu, franču, vācu, grieķu, ungāru, īru, itāļu, latviešu, lietuviešu, maltiešu, poļu, portugāļu, slovāku, slovēņu, spāņu un zviedru valodā.


title: 2014/579/ES: Eiropas Parlamenta Lēmums ( 2014. gada 3. aprīlis ) par Eiropas Vides aģentūras 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/206

         EIROPAS PARLAMENTA LĒMUMS
   (2014. gada 3. aprīlis)
   par Eiropas Vides aģentūras 2012. finanšu gada budžeta izpildes apstiprināšanu
   (2014/579/ES)
   EIROPAS PARLAMENTS,

               —

               ņemot vērā Eiropas Vides aģentūras 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Vides aģentūras 2012. finanšu gada pārskatiem ar Aģentūras atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 401/2009 par Eiropas Vides aģentūru un Eiropas Vides informācijas un novērojumu tīklu (4) un jo īpaši tās 13. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0235/2014),

               1.

               sniedz Eiropas Vides aģentūras izpilddirektoram apstiprinājumu par Aģentūras 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Vides aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 106. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 126, 21.5.2009., 13. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2006/695/EK: Padomes Lēmums ( 2006. gada 17. jūlijs ) par to, lai parakstītu un provizoriski piemērotu Nolīgumu starp Eiropas Kopienu un Maldivu Republiku par konkrētiem gaisa pārvadājumu pakalpojumu aspektiem

text:
               17.10.2006

               LV

               Eiropas Savienības Oficiālais Vēstnesis

               L 286/19

         PADOMES LĒMUMS
   (2006. gada 17. jūlijs)
   par to, lai parakstītu un provizoriski piemērotu Nolīgumu starp Eiropas Kopienu un Maldivu Republiku par konkrētiem gaisa pārvadājumu pakalpojumu aspektiem
   (2006/695/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā pilnvaroja Komisiju uzsākt sarunas ar trešām valstīm, lai ar Kopienas nolīgumu aizstātu konkrētus noteikumus šobrīd spēkā esošajos divpusējos nolīgumos.

               (2)

               Komisija Kopienas vārdā ir risinājusi sarunas par nolīgumu ar Maldivu Republiku par konkrētiem gaisa pārvadājumu pakalpojumu aspektiem saskaņā ar mehānismiem un direktīvām, kas minētas pielikumā Padomes lēmumam, ar ko Komisija tiek pilnvarota uzsākt sarunas ar trešām valstīm, lai ar Kopienas nolīgumu aizstātu konkrētus noteikumus šobrīd spēkā esošajos divpusējos nolīgumos.

               (3)

               Ievērojot nolīguma, par kuru Komisija risina sarunas, iespējamo noslēgšanu vēlāk, tas būtu jāparaksta un jāpiemēro provizoriski,

         IR NOLĒMUSI ŠĀDI.
   1. pants
   Ar šo Kopienas vārdā ir apstiprināta Nolīguma starp Eiropas Kopienu un Maldivu Republiku par konkrētiem gaisa pārvadājumu aspektiem parakstīšana, ņemot vērā Padomes Lēmumu par minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs ir pilnvarots izraudzīt personu(-as), kam ir tiesības Kopienas vārdā parakstīt Nolīgumu starp Eiropas Kopienu un Maldivu Republiku par konkrētiem gaisa pārvadājumu pakalpojumu aspektiem, ņemot vērā tā noslēgšanu.
   3. pants
   Līdz tā spēkā stāšanās dienai nolīgumu piemēro provizoriski no pirmā mēneša pirmās dienas pēc dienas, kad puses viena otrai paziņojušas par to, ka ir pabeigtas šim nolūkam vajadzīgās procedūras.
   4. pants
   Ar šo Padomes priekšsēdētājs ir pilnvarots uzsākt nolīguma 9. panta 2. punktā paredzēto paziņošanas procedūru.

      Briselē, 2006. gada 17. jūlijā

            Padomes vārdā —

            priekšsēdētājs

         E. TUOMIOJA

    ---documentbreak---

               17.10.2006

               LV

               Eiropas Savienības Oficiālais Vēstnesis

               L 286/20

         NOLĪGUMS
   starp Eiropas Kopienu un Maldivu Republiku par konkrētiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   MALDIVU REPUBLIKA (turpmāk “Maldivas”),
   no otras puses,
   (turpmāk “Puses”),
   IEVĒROJOT, ka starp dažām Eiropas Kopienas dalībvalstīm un Maldivām ir noslēgti divpusēji gaisa pārvadājumu pakalpojumu nolīgumi, kuros iekļauti noteikumi, kas ir pretrunā ar Kopienas tiesību aktiem.
   IEVĒROJOT, ka Eiropas Kopienai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kuri noslēgti starp Eiropas Kopienas dalībvalstīm un trešām valstīm.
   IEVĒROJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas reģistrēti kādā dalībvalstī, ir tiesības nediskriminējoši piekļūt lidojuma maršrutiem starp Eiropas Kopienas dalībvalstīm un trešām valstīm.
   ŅEMOT VĒRĀ nolīgumus starp Eiropas Kopienu un konkrētām trešām valstīm, kuros šo trešo valstu valstspiederīgajiem paredzēta iespēja kļūt par tādu gaisa pārvadātāju īpašniekiem, kam piešķirta licence saskaņā ar Eiropas Kopienas tiesību aktiem.
   ATZĪSTOT, ka konkrēti noteikumi, kas iekļauti starp Eiropas Kopienas dalībvalstīm un Maldivu noslēgtajos divpusējos gaisa pārvadājumu pakalpojumu nolīgumos un kas ir pretrunā Eiropas Kopienas tiesību aktiem, jāsaskaņo ar šiem tiesību aktiem, tādējādi izveidojot labu juridisko pamatu gaisa pārvadājumu pakalpojumiem starp Eiropas Kopienu un Maldivām un saglabājot šādu gaisa pārvadājumu pakalpojumu nepārtrauktību.
   IEVĒROJOT, ka saskaņā ar Eiropas Kopienas tiesību aktiem gaisa pārvadātāji principā nedrīkst slēgt nolīgumus, kuri var ietekmēt tirdzniecību starp Eiropas Kopienas dalībvalstīm un kuru mērķis vai iedarbība ir nepieļaut, ierobežot vai izkropļot konkurenci.
   ATZĪSTOT, ka starp Eiropas Kopienas dalībvalstīm un Maldivām noslēgtajos divpusējos gaisa pārvadājumu pakalpojumu nolīgumos iekļautie noteikumi, ar ko: i) paredz pieņemt vai atbalsta nolīgumus starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, izkropļo vai ierobežo konkurenci starp gaisa pārvadātājiem attiecīgajos maršrutos, vai ii) pastiprina šādu nolīgumu, lēmumu vai saskaņotu darbību ietekmi, vai iii) deleģē gaisa pārvadātājiem vai citiem privātiem uzņēmējiem atbildību par tādu pasākumu veikšanu, lai nepieļautu, izkropļotu vai ierobežotu konkurenci starp gaisa pārvadātājiem attiecīgajos maršrutos, var padarīt neefektīvus uzņēmumiem piemērojamos konkurences noteikumus.
   IEVĒROJOT, ka Eiropas Kopienas mērķis šajās sarunās nav palielināt kopējo gaisa pārvadājumu pakalpojumu apjomu starp Eiropas Kopienu un Maldivām, ietekmēt līdzsvaru starp Kopienas gaisa pārvadātājiem un Maldivu gaisa pārvadātājiem vai apspriest grozījumus spēkā esošo divpusējo gaisa pārvadājumu pakalpojumu nolīgumu noteikumos, kas attiecas uz satiksmes tiesībām,
   IR VIENOJUŠĀS PAR TURPMĀKO.
   1. Pants
   Vispārīgi noteikumi
   1.   Šā nolīguma vajadzībām “dalībvalstis” ir Eiropas Kopienas dalībvalstis.
   2.   Atsauces visos nolīgumos, kas uzskaitīti I pielikumā, attiecībā uz tādas dalībvalsts valstspiederīgajiem, kas ir šā nolīguma Puse, ir jāsaprot kā atsauces attiecībā uz dalībvalstu valstspiederīgajiem.
   3.   Atsauces visos nolīgumos, kas uzskaitīti I pielikumā, attiecībā uz tādas dalībvalsts gaisa pārvadātājiem vai aviosabiedrībām, kas ir šā nolīguma Puse, ir jāsaprot kā atsauces attiecībā uz šīs dalībvalsts izraudzītajiem gaisa pārvadātājiem vai aviosabiedrībām.
   2. Pants
   Dalībvalsts veikta pārvadātāja izraudzīšana
   1.   Ar šā panta 2. un 3. punkta noteikumiem aizstāj atbilstīgos attiecīgi II pielikuma a) un b) daļā uzskaitītos noteikumus par gaisa pārvadātāja izraudzīšanu attiecīgajā dalībvalstī, tam piešķirtajām Maldivu pilnvarām un atļaujām, kā arī attiecīgi par gaisa pārvadātāja pilnvaru vai atļauju atteikumu, atsaukšanu, apturēšanu vai ierobežošanu.
   2.   Saņemot apstiprinājumu, ka dalībvalsts ir izraudzījusi gaisa pārvadātāju, Maldivas tam ar minimālu procesuālu kavēšanos izsniedz attiecīgās pilnvaras un atļaujas ar noteikumu, ka:

               i)

               gaisa pārvadātājs ir reģistrēts tās dalībvalsts teritorijā saskaņā Eiropas Kopienas dibināšanas līgumu, kura to izraudzījusi, un tam ir derīga darbības licence atbilstīgi Eiropas Kopienas tiesību aktiem; kā arī

               ii)

               gaisa pārvadātāja efektīvu reglamentējošo kontroli veic un uztur tā dalībvalsts, kas atbild par gaisa kuģa ekspluatanta apliecības izsniegšanu, un izraudzīšanas dokumentā ir skaidri norādīta attiecīgā aeronavigācijas atbildīgā iestāde; kā arī

               iii)

               gaisa pārvadātājs tieši vai ar akciju kontrolpaketi pieder un to faktiski kontrolē dalībvalstis un/vai to valstspiederīgie, un/vai citas III pielikumā uzskaitītās valstis, un/vai to valstspiederīgie.

         3.   Maldivas var atteikties izsniegt, var atcelt, apturēt vai ierobežot dalībvalsts izraudzīta gaisa pārvadātāja pilnvaras vai atļaujas, ja:

               i)

               gaisa pārvadātājs nav reģistrēts tās dalībvalsts teritorijā saskaņā ar Eiropas Kopienas dibināšanas līgumu, kura to izraudzījusi, vai tam nav derīgas darbības licences atbilstīgi Eiropas Kopienas tiesību aktiem; vai

               ii)

               gaisa pārvadātāja efektīvu reglamentējošu kontroli neveic vai neuztur dalībvalsts, kas atbild par gaisa kuģa ekspluatanta apliecības izsniegšanu, vai izraudzīšanas dokumentā nav skaidri norādīta attiecīgā aeronavigācijas atbildīgā iestāde; vai

               iii)

               gaisa pārvadātājs tieši vai ar akciju kontrolpaketi nepieder un to faktiski nekontrolē dalībvalstis un/vai to valstspiederīgie, un/vai citas III pielikumā uzskaitītās valstis, un/vai to valstspiederīgie.

         Izmantojot savas tiesības saskaņā ar šo punktu, Maldivas nediskriminē Kopienas gaisa pārvadātājus to valstiskās piederības dēļ.
   3. Pants
   Drošība
   1.   Ar šā panta 2. punkta noteikumiem papildina atbilstīgos noteikumus II pielikuma c) daļā minētajos pantos.
   2.   Ja dalībvalsts ir izraudzījusi gaisa pārvadātāju, kura reglamentējošo kontroli veic un uztur cita dalībvalsts, tad Maldivu tiesības saskaņā ar drošības noteikumiem nolīgumā starp dalībvalsti, kas izraudzījusi gaisa pārvadātāju, un Maldivām vienlīdz attiecas gan uz šīs citas dalībvalsts veikto drošības standartu pieņemšanu, izpildi un uzturēšanu, gan arī uz gaisa pārvadātāja darbības atļauju.
   4. Pants
   Aviācijas degvielas aplikšana ar nodokli
   1.   Ar šā panta 2. punkta noteikumiem papildina atbilstīgos noteikumus II pielikuma d) daļā minētajos pantos.
   2.   Neatkarīgi no visiem citiem noteikumiem par pretējo II pielikuma d) daļā minētajos nolīgumos nav nekā tāda, kas attur dalībvalsti no nodokļu, nodevu un citu maksājumu un maksu nediskriminējošas uzlikšanas par degvielu, kas tiek piedāvāta šīs dalībvalsts teritorijā lietošanai Maldivu izraudzīta gaisa pārvadātāja gaisa kuģī, kurš veic lidojumus no punkta šīs dalībvalsts teritorijā uz citu punktu šīs dalībvalsts teritorijā vai citas dalībvalsts teritorijā.
   5. Pants
   Pārvadāšanas tarifi Eiropas Kopienā
   1.   Ar šā panta 2. punkta noteikumiem papildina atbilstīgos noteikumus II pielikuma e) daļā minētajos pantos.
   2.   Tarifi, ko piemēro gaisa pārvadātājs(-i), kuru(-us) Maldivas izraudzījušās saskaņā ar kādu no I pielikumā uzskaitītajiem nolīgumiem, kuros iekļauts kāds no II pielikuma e) daļā minētajiem noteikumiem par pārvadāšanu vienīgi Eiropas Kopienas teritorijā, ir pakļauti Eiropas Kopienas tiesību aktiem.
   6. Pants
   Atbilstība konkurences noteikumiem
   1.   Divpusējus gaisa pārvadājumu pakalpojumu nolīgumus, kas noslēgti starp dalībvalstīm un Maldivām, neskar Pušu konkurences noteikumi.
   2.   Svītro II pielikuma f) daļā uzskaitītos noteikumus, un šie noteikumi vairs nav spēkā.
   7. Pants
   Nolīguma pielikumi
   Šā nolīguma pielikumi ir tā sastāvdaļa.
   8. Pants
   Pārskatīšana vai grozīšana
   Puses jebkurā laikā var pārskatīt vai grozīt šo nolīgumu ar abpusēju piekrišanu.
   9. Pants
   Stāšanās spēkā un provizoriska piemērošana
   1.   Šis nolīgums stājas spēkā, kad Puses viena otrai ir rakstiski paziņojušas, ka attiecīgās iekšējās procedūras, kas nepieciešamas, lai nolīgums stātos spēkā, ir pabeigtas.
   2.   Neatkarīgi no 1. punkta Puses piekrīt piemērot šo nolīgumu provizoriski no pirmā mēneša pirmās dienas pēc dienas, kad Puses paziņo viena otrai par šim nolūkam vajadzīgo procedūru pabeigšanu.
   3.   Nolīgums starp dalībvalsti un Maldivām, kas šā nolīguma parakstīšanas dienā vēl nav stājies spēkā un netiek piemērots provizoriski, ir uzskaitīts I pielikuma b) daļā. Šo nolīgumu piemēro minētajam nolīgumam, tiklīdz tas stājas spēkā vai to piemēro provizoriski.
   10. Pants
   Darbības izbeigšana
   1.   Gadījumā, ja tiek izbeigts kāds no I pielikumā uzskaitītajiem nolīgumiem, vienlaikus spēku zaudē visi šā nolīguma noteikumi, kas saistīti ar attiecīgo I pielikumā minēto nolīgumu.
   2.   Gadījumā, ja tiek izbeigti visi I pielikumā uzskaitītie nolīgumi, vienlaikus spēku zaudē arī šis nolīgums.

      TO APLIECINOT, attiecīgi pilnvarotie ir parakstījuši šo nolīgumu.
      Sagatavots divos oriģināleksemplāros Briselē, divi tūkstoši sestā gada divdesmit pirmajā septembrī, angļu, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un Maldivu divehi valodā.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por la República de Maldivas
         Za Maledivskou republiku
         For Republikken Maldiverne
         Für die Republik Malediven
         Maldiivi Vabariigi nimel
         Για τη Δημοκρατία των Μαλδιβών
         For the Republic of Maldives
         Pour la République des Maldives
         Per la Repubblica delle Maldive
         Maldivu Republikas vārdā
         Ma1dyvų Respublikos vardu
         A Maldív Köztársaság részéről
         Għar-Repubblika tal-Maldivi
         Voor de Republiek der Maldiven
         W imieniu Republiki Malediwów
         Pela República das Maldivas
         Za Maldivskú republiku
         Za Republiko Maldivi
         Malediivien tasavallan puolesta
         För Republiken Maldiverna

   I PIELIKUMS
   Šā nolīguma 1. pantā minēto nolīgumu saraksts

               a)

               Gaisa pārvadājumu pakalpojumu nolīgumi starp Maldivām un Eiropas Kopienas dalībvalstīm, kuri šā nolīguma parakstīšanas brīdī ir bijuši noslēgti, parakstīti un/vai tikuši piemēroti provizoriski:

                           —

                           Gaisa transporta nolīgums starp Austrijas federālo valdību un Maldivu Republikas valdību, kas noslēgts 1997. gada 4. februārī Malē, turpmāk II pielikuma tekstā – “Maldivu un Austrijas nolīgums”;

                           —

                           Nolīgums starp Francijas Republikas valdību un Maldivu Republikas valdību par gaisa pārvadājumu pakalpojumiem, kas noslēgts 2001. gada 5. februārī Malē, turpmāk II pielikuma tekstā “Maldivu un Francijas nolīgums”;

                           —

                           Gaisa transporta nolīgums starp Vācijas Federatīvo Republiku un Maldivu Republiku, kas noslēgts 1993. gada 10. novembrī Malē, turpmāk II pielikuma tekstā – “Maldivu un Vācijas nolīgums”;

                           —

                           Nolīgums starp Nīderlandes Karalistes valdību un Maldivu Republikas valdību par gaisa pārvadājumu pakalpojumiem starp to teritorijām un ārpus tām, kas noslēgts 1994. gada 23. jūnijā Hāgā, turpmāk II pielikuma tekstā – “Maldivu un Nīderlandes nolīgums”;

                           —

                           Nolīgums starp Lielbritānijas un Ziemeļīrijas Apvienotās Karalistes valdību un Maldivu Republikas valdību, kas noslēgts 1996. gada 20. janvārī Malē, turpmāk II pielikuma tekstā – “Maldivu un Apvienotās Karalistes nolīgums”.
                           Grozījumi izdarīti ar 2000. gada 7. septembrī Malē noslēgto saprašanās memorandu.

               b)

               Gaisa pārvadājumu pakalpojumu nolīgums, kas parafēts vai parakstīts starp Maldivām un Eiropas Kopienas dalībvalsti un kas šā nolīguma parakstīšanas brīdī vēl nav stājies spēkā un netiek piemērots provizoriski:

                           —

                           Nolīgums starp Itālijas Republikas valdību un Maldivu Republikas valdību par gaisa pārvadājumu pakalpojumiem, kas parafēts 2000. gada 20. janvārī Malē, turpmāk II pielikuma tekstā “Maldivu un Itālijas nolīgums”.

         II PIELIKUMS
   Šā nolīguma I pielikumā uzskaitīto un 2. līdz 6. pantā minēto nolīgumu pantu saraksts

               a)

               Dalībvalsts veikta pārvadātāja izraudzīšana:

                           —

                           Maldivu un Austrijas nolīguma 3. pants,

                           —

                           Maldivu un Francijas nolīguma 3. pants,

                           —

                           Maldivu un Itālijas nolīguma 4. pants,

                           —

                           Maldivu un Nīderlandes nolīguma 4. pants,

                           —

                           Maldivu un Apvienotās Karalistes nolīguma 4. pants.

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Maldivu un Austrijas nolīguma 4. pants,

                           —

                           Maldivu un Francijas nolīguma 4. pants,

                           —

                           Maldivu un Itālijas nolīguma 5. pants,

                           —

                           Maldivu un Nīderlandes nolīguma 5. pants,

                           —

                           Maldivu un Apvienotās Karalistes nolīguma 5. pants.

               c)

               Drošība:

                           —

                           Maldivu un Francijas nolīguma 7. pants,

                           —

                           Maldivu un Itālijas nolīguma 11. pants,

                           —

                           Maldivu un Nīderlandes nolīguma 14. pants.

               d)

               Aviācijas degvielas aplikšana ar nodokli:

                           —

                           Maldivu un Austrijas nolīguma 7. pants,

                           —

                           Maldivu un Francijas nolīguma 10. pants,

                           —

                           Maldivu un Vācijas nolīguma 6. pants,

                           —

                           Maldivu un Itālijas nolīguma 6. pants,

                           —

                           Maldivu un Nīderlandes nolīguma 10. pants,

                           —

                           Maldivu un Apvienotās Karalistes nolīguma 8. pants.

               e)

               Pārvadāšanas tarifi Eiropas Kopienā:

                           —

                           Maldivu un Austrijas nolīguma 11. pants,

                           —

                           Maldivu un Francijas nolīguma 14. pants,

                           —

                           Maldivu un Vācijas nolīguma 10. pants,

                           —

                           Maldivu un Itālijas nolīguma 8. pants,

                           —

                           Maldivu un Nīderlandes nolīguma 6. pants,

                           —

                           Maldivu un Apvienotās Karalistes nolīguma 7. pants.

               f)

               Atbilstība konkurences noteikumiem:

                           —

                           Maldivu un Austrijas nolīguma 11. panta 2.–6. punkts,

                           —

                           Maldivu un Francijas nolīguma 14. panta 3.–5. punkts,

                           —

                           Maldivu un Itālijas nolīguma 8. panta 3. un 6. punkts,

                           —

                           Maldivu un Nīderlandes nolīguma 6. panta 2.–5. punkts.

         III PIELIKUMS
   Šā nolīguma 2. pantā minēto citu valstu saraksts

               a)

               Islandes Republika (saskaņā ar Eiropas Ekonomikas zonas līgumu);

               b)

               Lihtenšteinas Firstiste (saskaņā ar Eiropas Ekonomikas zonas līgumu);

               c)

               Norvēģijas Karaliste (saskaņā ar Eiropas Ekonomikas zonas līgumu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa transportu).


title: Komisijas Lēmums ( 2010. gada 10. augusts ), ar ko izveido lietiskā interneta ekspertu grupu

text:
               11.8.2010

               LV

               Eiropas Savienības Oficiālais Vēstnesis

               C 217/10

         KOMISIJAS LĒMUMS
   (2010. gada 10. augusts),
   ar ko izveido lietiskā interneta ekspertu grupu
   2010/C 217/08
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Saskaņā ar Komisijas paziņojumu “Lietiskais internets – rīcības plāns Eiropai” (turpmāk “paziņojums”) ir svarīgi Eiropas līmenī izveidot mehānismu, kurā piedalās daudzas ieinteresētās personas, lai sniegtu Komisijai ieteikumus par tādas ES stratēģijas izveidošanu, kura jāievēro, veicot dažādus paziņojumā uzskaitītos pasākumus.

               (2)

               Tāpēc jāizveido ekspertu grupa lietiskā interneta jomā un jānosaka tās uzdevumi un struktūra.

               (3)

               Grupai jāveicina dialogs starp ieinteresētajām personām.

               (4)

               Grupu veido organizācijas, kuru kompetencē ir juridiskā, ekonomikas un tehnoloģijas joma, tā kā lietiskais internets ir saistīts ar šīm jomām. Šīs organizācijas var būt rūpniecības un tirdzniecības apvienības, Eiropas standartizācijas organizācijas, starptautiskie partneri, patērētāju organizācijas un pilsoniskās sabiedrības, pētniecības organizāciju un akadēmisko aprindu pārstāvji, kā arī novērotāji no ES dalībvalstīm un ieinteresētajām ES institūcijām, piemēram, Reģionu komitejas un Ekonomikas un sociālo lietu komitejas.

               (5)

               Neskarot Komisijas drošības noteikumus, kas izklāstīti Komisijas Lēmuma 2001/844/EK EOTK, Euratom
                   (1), pielikumā ir jāparedz noteikumi par to, kā grupas dalībnieki drīkst izpaust informāciju.

               (6)

               Grupas dalībnieku personas dati jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (2).

               (7)

               Ir lietderīgi noteikt šā lēmuma piemērošanas termiņu. Komisija savlaicīgi apsvērs piemērošanas termiņa pagarināšanas lietderību,

         IR PIEŅĒMUSI ŠO LĒMUMU.
   1. pants
   Priekšmets
   Lietiskā interneta ekspertu grupa, turpmāk “grupa”, ar šo ir izveidota, no dienas, kad šis lēmums publicēts Eiropas Savienības Oficiālajā Vēstnesī.
   2. pants
   Uzdevumi
   Ekspertu grupas uzdevumi ir šādi:

               a)

               sniegt Komisijai ieteikumus par to, kā vislabāk Eiropas līmenī risināt tehniskas, juridiskas un organizatoriskas problēmas;

               b)

               veikt pieredzes un labas prakses apmaiņu un lūgt daudzu ieinteresēto personu mutiskus un rakstiskus apsvērumus un, vajadzības gadījumā, starptautisko līdzdalību;

               c)

               piedalīties lietiskā interneta izstrādes un ieviešanas kopīga redzējuma veidošanā stratēģijas Eiropa 2020 vadošās programmas “Eiropas digitalizācijas programma” ietvaros.

         3. pants
   Apspriešanās
   1.   Komisija var apspriesties ar grupu par jebkuru jautājumu, ko tā uzskata par piemērotu, ņemot vērā lietiskā interneta attīstību Eiropā, vienlaikus mudinot dalībniekus ierosināt papildu tēmas diskusijām.
   4. pants
   Dalībnieki un to iecelšana
   1.   Grupā ir ne vairāk kā 45 dalībnieki.
   2.   Grupu veido kompetentas organizācijas juridiskajā, ekonomikas un tehnoloģijas jomā, tā kā lietiskais internets ir saistīts ar šīm jomām.
   3.   Komisija atlasa vairākas organizācijas, kas izvirza savus pārstāvjus, kā arī pārstāvju aizstājējus.
   4.   Grupas dalībnieki pilda savus pienākumus līdz to aizstāšanai vai pilnvaru termiņa beigām.
   5.   To dalībnieku vietā, kuri vairs nespēj dot efektīvu ieguldījumu grupas apspriedēs, atkāpjas no amata vai neatbilst nosacījumiem šā panta 3. punktā vai Līguma par Eiropas Savienības darbību 339. pantā, uz atlikušo pilnvaru laiku var iecelt citus dalībniekus.
   6.   Organizāciju nosaukumus publicē ekspertu grupu reģistrā
   7.   Dalībnieku vārdus un uzvārdus apkopo, apstrādā un publicē atbilstīgi Regulai (EK) Nr. 45/2001.
   5. pants
   Darbība
   1.   Grupas darbu vada Komisijas pārstāvis.
   2.   Lai izskatītu specifiskus jautājumus saistībā ar grupas izveidoto darba uzdevumu, ar Komisijas piekrišanu var izveidot apakšgrupas. Šādas apakšgrupas likvidē, tiklīdz to uzdevums ir izpildīts.
   3.   Komisijas pārstāvis var uzaicināt neatkarīgus ad hoc ekspertus ar attiecīgu kompetenci piedalīties kāda grupas darba kārtības punkta izskatīšanā darba grupā vai apakšgrupā. Turklāt Komisijas pārstāvis var piešķirt novērotāja statusu privātpersonām un iestādēm.
   4.   Ekspertu grupu dalībniekiem un viņu pārstāvjiem, kā arī uzaicinātajiem ekspertiem un novērotājiem jāpilda dienesta noslēpuma saistības, kas noteiktas līgumos un to īstenošanas noteikumus, kā arī jāpilda Komisijas drošības noteikumi, kuri attiecas uz ES klasificētas informācijas aizsardzību, kā noteikts pielikumā Komisijas Lēmumam 2001/844/EK, EOTK, Euratom. Ja viņi nepilda šo noteikumu, Komisija var veikt visus nepieciešamos pasākumus.
   5.   Sekretariāta pakalpojumus nodrošina Komisija. Darba grupas un tās apakšgrupu sanāksmēs var piedalīties procesos ieinteresēti Komisijas ierēdņi.
   6.   Grupa pieņem darba reglamentu, pamatojoties uz Komisijas pieņemto ekspertu grupu darba standarta reglamentu.
   7.   Komisija publicē attiecīgo informāciju par darbībām, ko veic grupa, iekļaujot to reģistrā vai izmantojot saiti no reģistra uz īpašu tīmekļa vietni.
   6. pants
   Sanāksmju izdevumi
   1.   Darba grupā iesaistītajiem dalībniekiem netiek maksāta atlīdzība par to sniegtajiem pakalpojumiem.
   2.   Saskaņā ar Komisijā spēkā esošajiem noteikumiem Komisija atmaksā ceļa un uzturēšanās izdevumus, kas grupas locekļiem rodas saistībā ar tās darbu.
   3.   Šos izdevumus atlīdzina, nepārsniedzot gada budžetu, ko grupai piešķīris atbildīgais Komisijas dienests.
   7. pants
   Piemērojamība
   Šo lēmumu piemēro līdz 2012. gada 31. decembrim.
   8. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2010. gada 10. augustā

            Komisijas vārdā –

            priekšsēdētājs

         José Manuel BARROSO

      (1)  OV L 317, 3.12.2001., 1. lpp.

      (2)  OV L 8, 12.1.2001., 1. lpp.


title: 2006/173/EK: Komisijas Lēmums ( 2006. gada 13. februāris ), ar kuru atceļ Lēmumu 2001/645/EK, ar ko pieņem piedāvātās saistības par antidempinga procedūru attiecībā uz tādas polietilēntereftalāta plēves importu, kuras izcelsme, cita starpā, ir Indijā

text:
               8.3.2006

               LV

               Eiropas Savienības Oficiālais Vēstnesis

               L 68/37

      KOMISIJAS LĒMUMS

   (2006. gada 13. februāris),
   ar kuru atceļ Lēmumu 2001/645/EK, ar ko pieņem piedāvātās saistības par antidempinga procedūru attiecībā uz tādas polietilēntereftalāta plēves importu, kuras izcelsme, cita starpā, ir Indijā
   (2006/173/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 8. un 9. pantu,
   apspriedusies ar Padomdevēju komiteju,
   tā kā:
   A.   IEPRIEKŠĒJĀ PROCEDŪRA

               (1)

               Padome ar Regulu (EK) Nr. 1676/2001 (2) noteica galīgos antidempinga maksājumus polietilēntereftalāta (PET) plēvei, kuras izcelsme, cita starpā, ir Indijā. Pasākumi izpaudās kā 0 % līdz 62,6 % procentuālais nodoklis Indijas izcelsmes PET plēves importam.

               (2)

               Komisija 2001. gada 22. augustā ar Lēmumu 2001/645/EK (3) pieņēma piecu Indijas ražotāju piedāvātās saistības: Ester Industries Limited (“Ester”), Flex Industries Limited (“Flex”), Garware Polyester Limited (“Garware”), MTZ Polyfilms Limited (“MTZ”) un Polyplex Corporation Limited (“Polyplex”).

               (3)

               Komisija 2003. gada 22. novembrī (4) sāka Regulas (EK) Nr. 1676/2001 daļēju starpposma pārskatīšanu tikai par galīgo antidempinga pasākumu veidu. Šī pārskatīšana noslēdzās ar Padomes Regulu (EK) Nr. 365/2006 (5), ar ko grozīja Regulu (EK) Nr. 1676/2001.

         B.   PIEŅEMTO SAISTĪBU ATSAUKŠANA

               (4)

               Kā noteikts Regulas (EK) Nr. 365/2006 22. līdz 25. apsvērumā un, apspriežoties ar visām ieinteresētajām personām, ar pašreizējiem pasākumiem nevar novērst zaudējumus radošā dempinga sekas, jo tie ir saistīti ne tikai ar ievērojamiem uzraudzības un īstenošanas grūtībām, bet arī ar neattaisnojamu risku. Pamatojoties uz to, un arī saskaņā ar attiecīgo saistību atbilstošajām klauzulām, kas Komisijai ļauj vienpusēji atcelt šādas saistības, Komisija ir nolēmusi tās atcelt.

               (5)

               Komisija ar Regulu (EK) Nr. 365/2006 informēja Indijas iestādes un attiecīgos Indijas ražotājus eksportētājus, ka tā ir ierosinājusi atsaukt pašreiz pieņemtās saistības. Ieinteresētajām personām tika dota iespēja izteikt savu viedokli.

               (6)

               Šie viedokļi ir minēti Regulas (EK) Nr. 365/2006 27. līdz 31. apsvērumā.

         C.   LĒMUMA 2001/645/EK ATCELŠANA

               (7)

               Ņemot vērā iepriekš minēto, jāatceļ Lēmums 2001/645/EK, ar ko pieņem saistības no Ester Industries Limited (“Ester”), Flex Industries Limited (“Flex”), Garware Polyester Limited (“Garware”), MTZ Polyfilms Limited (“MTZ”) un Polyplex Corporation Limited (“Polyplex”).

               (8)

               Papildus šim lēmumam Padome ar Regulu (EK) Nr. 366/2006 (6) ir noteikusi galīgos antidempinga maksājumus Indijas izcelsmes polietilēntereftalāta (“PET”) plēves importam Kopienā,

         IR PIEŅĒMUSI ŠO REGULU.
   1. pants
   Ar šo atceļ Lēmumu 2001/645/EK.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2006. gada 13. februārī

            Komisijas vārdā –

            Komisijas loceklis

         Peter MANDELSON

      (1)  OV L 56, 6.3.1996., 1. lpp., Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 227, 23.8.2001., 1. lpp.

      (3)  OV L 227, 23.8.2001., 56. lpp.

      (4)  OV, C 281, 22.11.2003., 4. lpp.

      (5)  Sk. šā Oficiālā Vēstneša 1. lpp.

      (6)  Sk. šā Oficiālā Vēstneša 6. lpp.